CELEX: 32020R1095
Language: sk
Date: 2020-07-24 00:00:00
Title: Vykonávacie nariadenie Komisie (EÚ) 2020/1095 z 24. júla 2020, ktorým sa mení vykonávacie nariadenie (EÚ) 2015/502 o povolení prípravku s obsahom Saccharomyces cerevisiae NCYC R404 ako kŕmnej doplnkovej látky pre dojnice (Text s významom pre EHP)

27.7.2020   
               
               
                  SK
               
               
                  Úradný vestník Európskej únie
               
               
                  L 241/18
               
            
         VYKONÁVACIE NARIADENIE KOMISIE (EÚ) 2020/1095
         z 24. júla 2020,
         ktorým sa mení vykonávacie nariadenie (EÚ) 2015/502 o povolení prípravku s obsahom Saccharomyces cerevisiae NCYC R404 ako kŕmnej doplnkovej látky pre dojnice
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
         keďže:
         
                     (1)
                  
                  
                     V súlade s nariadením (ES) č. 1831/2003 bol vykonávacím nariadením Komisie (EÚ) 2015/502 (2) povolený prípravok s obsahom Saccharomyces cerevisiae NCYC R404 ako kŕmna doplnková látka pre dojnice.
                  
               
                     (2)
                  
                  
                     Vykonávacie nariadenie (EÚ) 2015/502 bolo zmenené vykonávacím nariadením Komisie (EÚ) 2019/146 (3).
                  
               
                     (3)
                  
                  
                     Dňa 8. januára 2020 v súlade s článkom 13 ods. 3 nariadenia (ES) č. 1831/2003 navrhol držiteľ povolenia Micron Bio-Systems Ltd zmeniť názov svojho zástupcu. Žiadateľ vyhlásil, že spoločnosť FF Chemicals BV bude pôsobiť ako jej zástupca v Únii, pokiaľ ide o dotknutú kŕmnu doplnkovú látku. K žiadosti boli priložené relevantné podporné údaje.
                  
               
                     (4)
                  
                  
                     Navrhovaná zmena podmienok povolenia je výhradne administratívnej povahy a nemá za následok nové posúdenie príslušnej doplnkovej látky. Európsky úrad pre bezpečnosť potravín bol o žiadosti informovaný.
                  
               
                     (5)
                  
                  
                     Aby mohla spoločnosť FF Chemicals BV konať ako zástupca držiteľa povolenia, treba zmeniť podmienky príslušného povolenia. Preto by sa názov zástupcu mal zmeniť v názve vykonávacieho nariadenia (EÚ) 2015/502 a v prílohe k uvedenému nariadeniu.
                  
               
                     (6)
                  
                  
                     Vykonávacie nariadenie (EÚ) 2015/502 by sa preto malo zodpovedajúcim spôsobom zmeniť.
                  
               
                     (7)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Zmeny vykonávacieho nariadenia (EÚ) 2015/502
            Vykonávacie nariadenie (EÚ) 2015/502 sa mení takto:
            
                        1.
                     
                     
                        V názve sa slová „Micron Bio-Systems Ltd zastúpený značkou FeedVision BV“ nahrádzajú slovami „Micron Bio-Systems Ltd zastúpený značkou FF Chemicals BV“.
                     
                  
                        2.
                     
                     
                        V druhom stĺpci prílohy so záhlavím „Názov/meno držiteľa povolenia“ sa slová „Micron Bio-Systems Ltd zastúpený značkou FeedVision BV“ nahrádzajú slovami „Micron Bio-Systems Ltd zastúpený značkou FF Chemicals BV“.
                     
                  
         
            Článok 2
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 24. júla 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 268, 18.10.2003, s. 29.
         
            (2)  Vykonávacie nariadenie Komisie (EÚ) 2015/502 z 24. marca 2015 o povolení prípravku s obsahom Saccharomyces cerevisiae NCYC R404 ako kŕmnej doplnkovej látky pre dojnice (držiteľ povolenia Micron Bio-Systems Ltd zastúpený značkou FeedVision BV) (Ú. v. EÚ L 79, 25.3.2015, s. 57).
         
            (3)  Vykonávacie nariadenie Komisie (EÚ) 2019/146 z 30. januára 2019, ktorým sa mení vykonávacie nariadenie (EÚ) 2015/502 o povolení prípravku s obsahom Saccharomyces cerevisiae NCYC R404 ako kŕmnej doplnkovej látky pre dojnice (Ú. v. EÚ L 27, 31.1.2019, s. 12).